Knut

Knut er et mannsnavn med opprinnelse i det norrøne ordet knútr som betyr «knute». Knútr var den norrøne, og Knut den gammeldanske og gammelsvenske formen av navnet.

Knut har navnedag 13. januar i Sverige og Finland og 7. januar i Norge. Knud har navnedager 7. januar og 10. juli i Danmark. Nuutti har navnedag 13. januar i Finland.

Utbredelse
I Flateybok oppgis det at Gorm den gamles far som het Knud, vokste opp som hittebarn og slave, men endte som konge. At Gorms far faktisk het Knud, er sannsynlig, for hans eldste sønn het Knud Danaast. Allerede dengang må navnet ha vært i vanlig bruk, for Knudstrup er et alminnelig stedsnavn, også i Danelagen, og det forekommer i Normandie, der det også opptrer som slektsnavn. Förstemanns Namenbuch nevner et oldhøytysk Chnuz for perioden 774 - 786, og en Knut er kjent fra nederlandsk område i 834. Den første med navnet i Norge er Knútr af Jathri rundt år 1150, men han var dattersønn av Svein Estridsson, og trolig oppkalt etter slektninger i det danske kongehuset. Knut var et vanlig navn i Norge i middelalderen. Over 30 forskjellige personer med navnet er nevnt i Regesta Norvegica.Regesta Norvegica Til Sverige kom navnet med svenske krigere i Knud den stores hær, og ved inngifte mellom danske og svenske fyrsteslekter. På latin er det blitt til Canutus (= den gråhårede, ærverdige). I England opptrer formene Canute og Cnut side om side i Domesday Book fra 1086.Kristian Hald: Personnavne i Danmark - oldtiden (s. 66-67), Dansk historisk fællesforenings håndbøger, København 1974

Knut er kjent brukt i Norge i middelalderen, men var ikke blant de vanligste mannsnavnene. Bare 35 personer med navnet er nevnt i Regesta Norvegica.
Knudt og Knud var svært vanlige mannsnavn i Norge på 1500-tallet. Over 770 personer med disse navnene er nevnt i Norske Lensrekneskapsbøker 1548-1567.
Knut var det sjuende mest brukte mannsnavnet i Norge på første halvdel av 1600-tallet. Knut har vært blant de mest populære døpenavnene i Norge fra slutten av 1800-tallet og fram til ca. 1970, med en topp i 1945.

Knut er i dag et vanlig navn i Norge og Sverige, mens Knud er vanlig i Danmark.

|}

 Kjente personer med navnet 
 Knut II av Danmark (ca. 995–1035), konge av Danmark 1018–1035 og konge av England 1016–1035
 Knud Knudsen (1812–1895), norsk språkforsker 
 Knut Dale (1834–1921), norsk spelemann
 Knute Nelson (1843–1923), amerikansk politiker
 Knut Hamsun (1859–1952), en av Norges mest betydelige forfattere
 Knute Rockne (1888–1931), norsk-amerikansk utøver i amerikansk fotball
 Knut Nystedt (1915–2014), norsk komponist
 Knut Wigert (1916–2006), norsk skuespiller
 Knut Steen (1924–2011), norsk skulptør
 Knut Frydenlund (1927–1987)  norsk politiker og utenriksminister (Ap)
 Knut Risan (1930–2011), norsk skuespiller
 Knut Bohwim (1931–2020), norsk skuespiller, produksjonsleder og regissør
 Knut Andersen (1931–2019), norsk filmregissør
 Knut Bjørnsen (1932–2008), norsk skøyteløper og skøytekommentator
 Knut «Kupper'n» Johannesen (1933–), norsk skøyteløper
 Knut Skram, (1937–), norsk operasanger
 Knut Th. Gleditsch (1938–2001), norsk sportskommentator
 Knut Faldbakken (1941–), norsk forfatter
 Knut T. «Sputnik» Storbukås (1943–), norsk musiker
 Knut Haavik (1943–2019), norsk redaktør
 Knut Riisnæs (1945–2023), norsk musiker
 Knut Lystad (1946–), norsk skuespiller
 Knut Vollebæk (1946–), norsk norsk politiker og utenriksminister (KrF)
 Knut Buen (1948–), norsk musiker
 Knut Borge (1949–2017), norsk programleder og komiker 
 Knut Hjeltnes (1951–2024), norsk friidrettsutøver
 Knut Olsen (1953–2011), norsk journalist og programleder
 Knut Torbjørn Eggen (1960–2012), norsk fotballtrener
 Knut Reiersrud (1961–), norsk musiker
 Knut Nærum (1961–), norsk komiker
 Knut Nesbø (1961–2013), norsk journalist og musiker
 Knut Erik Østgård (1964–), norsk vokalist
 Knut Storberget (1964–)  norsk politiker og justisminister (Ap)
 Knut Jørgen Røed Ødegaard (1966–), norsk astrofysiker
 Knut Frostad (1967–), norsk seiler
 Knut Holmann (1968–), norsk padler
 Knut Tørum (1971–), norsk fotballtrener
 Knut Arild Hareide (1972–), norsk politiker (KrF)
 Knut Anders Sørum (1976–), norsk musiker
 Knut Joner (1987–), norsk skuespiller
 Knut Marius Djupvik (1988–), norsk sanger

Annen bruk av navnet
 Hopalong Knut – ska-band
 Ingeniør Knut Berg på eventyr – tegneserie
 Knut (isbjørn)

Se også
 Knute

Referanser

 Eksterne lenker 


Kategori:Mannsnavn